

**UTKAST REVIDERTE RETNINGSLINJER FOR TILDELING AV TRENINGSTIDER I SANDNES KOMMUNE**

**Generelt**

Kriteriene gjelder for tildeling av ordinær treningstid fra skolestart til 1 mai i kommunale haller i Sandnes Kommune og Forus Sportssenter. Sandnes kommune frigir timer per uke til andre tiltak (åpen hall, bedrift, korps og ski) av disse er åpen hall 7,5 timer.

**Søknadsprosess**

Sandnes kommune åpner for søknad om treningstid i idretts- og svømmehaller og gymsaler i starten av mars. Søknadsfristen er 1. april. Informasjon finner dere på nettsiden til Sandnes kommune, <https://www.sandnes.kommune.no/kultur-fritid/idrett/treningstider-og-arrangement/>

Svar på søknaden kan forventes senest 1. juni.

**TILDELING AV TID TIL FAST TRENING**

Avdeling Park, idrett og vei i Sandnes Kommune tildeler tid til fast trening etter samråd og innstilling fra idrettsrådet. Lag som ikke er tildelt tid i idrettshallene, blir vurdert tildelt tid i gymnastikksalene. Følgende momenter er vektlagt ved fordeling:

* Inne-idretter er prioritert foran ute-idretter.
* Organisasjoner som er medlem i NIF prioriteres foran organisasjoner med annen aktivitet (med unntak av korps - gjelder i gymnastikksaler). Idrettslag er prioritert foran andre foreninger, bedriftsidrettslag og mosjonsgrupper.
* Grupper med barn og unge prioriteres (vekting), tidspunkt på dagen (Medlemsmassens alder)
* Tilrettelagt idrett for mennesker med funksjonsnedsettelser prioriteres når det gjelder ønske om hall og tidspunkt
* Prioriterer treningstid til idrettslag i bydeler der de har tilhørighet og muligheter for rekrutteringsarbeid.(yngre enn 15 år)
* Der hvor det er mulig, søkes et allsidig innslag av aktiviteter.
* Kun tildele treningstid mandag til torsdag. Tider fredager tildeles i etterkant for å jevne ut ulikheter i dekningsgrad. Treningstid på fredag skal rullere mellom klubber (ref Asker modellen)
* Toppidrett; Til enhver tid Antidoping Norge sin definisjon av toppidrett
* Dårlig utnyttelse av halltid vil få konsekvenser enten ved at tildelt treningstid fratas eller at det får konsekvenser ved tildeling neste sesong

**Vekting**

Innrapporterte aktivitetstall i NIF sitt system, som viser antall medlemmer fordelt på aldergrupper, gir grunnlaget for antall treningstimer klubben er kvalifisert for. Tilgjengelige treningstimer blir fordelt mellom klubbene i henhold til vedtatte kriterier for tildeling.

Klubbene er selv ansvarlige for å viderefordele tildelt treningstid internt

Barn 0 – 12 år 2 poeng

Ungdom 13 – 19 år 4 poeng (fra 5 til 4)

Elite, Senior (Ref [Antidoping Norge sin toppidrettsutøverliste](https://www.antidoping.no/regler/toppidrettsut%C3%B8verliste))5 poeng

Landsdekkende serie, Senior 4 poeng (ny kategori)

Voksne bredde, 20+ 1 poeng

**Folkehallene; Sandneshallen/Forus Sportssenter**

Søknad om trening i Forus Sportssenter sendes sammen med søknad i kommunale haller. Søknad om treningstid i Sandneshallen senders direkte til leder av Sandneshallen.

Det er to typer søknader for Sandneshallen: er to typer skjema:

* Indre flate og klatrevegg
* Friidrettsflatene

Søknadsskjema finner du på hjemmeside til Sandneshallen. <https://sandneshallen.no/>

Det er kun søknader som sendes via e-post som behandles.

* Sandneshallen lager selv utkast til fordeling av treningstider som sendes til idrettsrådet
* Treningstider i Sandneshallen og kommunale haller ses i sammenheng før endelig fordeling
* Arrangementer skal søkes om på eget skjema direkte til leder i den aktuelle Folkehallen og gjelder kun helger.

**Klage på vedtak**

Klage på tildeling kan rettes skriftlig til kommunen **innen 3 uker etter varslet vedtak**. Klagen vurderes administrativt av Park, idrett og vei i samråd med idrettsrådet.

**Treningstidene er ikke endelig før eventuelle klager er ferdig behandlet.**